钦定古今图书集成/理学汇编/文学典/第236卷 > 《吴兢乐府古题要解》 > 《董桃行》
## 钦定古今图书集成/理学汇编/文学典/第236卷 > 《吴兢乐府古题要解》 > 《董桃行》

右古词：“吾欲上谒从高山”，山头危险大难言。言五岳
之上，皆以黄金为宫阙，而多灵兽仙草，可以求长生
不死之术，令天神拥护，人君以寿考也。旧说《董桃行》，
后汉游童所作，终有董卓作乱，卒以逃亡。后人习之
为歌章，乐府奏之，以为炯戒焉。陆士衡“和风习习薄
林”，宋谢灵运“春虹散彩银河”，但言节物芳华，可及时
行乐，无使徂龄坐徙而已。晋傅休奕著《历九秋》篇十
二章，且叙夫妇别离之思，亦题云《拟董桃行》，未详也。